આમ જુઓ તો અમેરિકામાં સાત કરોડ એંશી લાખ પાલતું કૂતરા છે. હાલ સાડત્રીસ ટકા પરિવારો પાસે કૂતરા છે. અમેરિકામાં તો કૂતરાનાં વિશેષ માનપાન છે. અમેરિકામાં કૂતરા માટેની ફાઈવ સ્ટાર હોટલ, હોસ્ટેલ, બ્યુટી પાર્લર, જીમ વિ. ઘણી સગવડ હોય છે. વરસે દાડે એક પરિવાર સાડી ત્રણસો ડોલર (પચાસ વડે ગુણી કાઢો) તો કૂતરા પાછળ મેડિકલ ખર્ચ કરે છે. અહિં ડિપ્રેશનમાં રહેતાં લોકોને કૂતરું પાળવાની સલાહ પણ આપાય છે. અમેરિકનો કૂતરાને વારસો આપી ને પણ જતાં હોય છે. અમેરિકાઝ ફનીએસ્ટ હોમ વિડીઓઝ શોમાં મોટા ભાગની ફની ક્લિપ્સ પાલતું શ્વાનના કારનામાંની જ હોય છે. ત્યાંના લોકોને કૂતરા સાથે વધારે ફાવે છે અને અમેરિકન પત્નીઓને તો કૂતરાનું કહ્યાગરા હોવું બહુ જ ગમે છે. એટલે જ કદાચ અમેરિકાનાં ધર્મેન્દ્રો ફિલ્મોમાં ‘કુત્તે કમીને મેં તુમ્હારા ખૂન પી જાઉંગા’ જેવા ડાઈલોગ બોલતા નથી. આ અમેરિકાની વાત થઈ.